সৌগত রায়কে ফের সতর্ক করল তৃণমূল কংগ্রেস। এবার যাদবপুর কাণ্ডে মুখ খোলার জের। দলের মহাসচিব পার্থ চট্টোপাধ্যায়  জানালেন, দলের লাইনের বাইরে গিয়ে কথা বলছেন সৌগত।
 কলকাতা : সৌগত রায়কে ফের সতর্ক করল তৃণমূল কংগ্রেস। এবার যাদবপুর কাণ্ডে মুখ খোলার জের। দলের মহাসচিব পার্থ চট্টোপাধ্যায়  জানালেন, দলের লাইনের বাইরে গিয়ে কথা বলছেন সৌগত। বরোই ফেব্রুয়ারি সৌগত রায়কে সামনে রেখেই দলের নেতাদের কড়া বার্তা দিয়েছিলেন তৃণমূল নেত্রী। এদিকে শনিবারই যাদবপুর কাণ্ডে উপাচার্য সুরঞ্জন দাসের পাশে দাঁড়ান সৌগত রায়। বিজেপি যখন উপাচার্যের ভূমিকার কড়া সমালোচনা করছে, তখনই পদ্ম শিবিরের বিরুদ্ধে পাল্টা তোপ দাগেন তিনি। রবিবার আবার সৌগত রায়ের গলাতেই রেল মন্ত্রীর ঢালাও প্রশংসা। মুখ খোলার জেরে সৌগত রায়কে আরও একবার সতর্ক করল দল ।  বিবৃতি দিয়ে পার্থ চট্টোপাধ্যায় জানালেন, সৌগত রায় দলীয় লাইনের বাইরে গিয়ে কথা বলেছেন। দল তাঁর সঙ্গে কথা বলবে। তাঁকে যথেষ্ট গুরুত্ব দিয়ে বিষয়টি দেখতে বলা হচ্ছে। JNU  থেকে যাদবপুর বিশ্ববিদ্যালয় , পুরো বিষয়টিতে এপর্যন্ত নিজেদের দূরেই রেখেছে তৃণমূল। এই পরিস্থিতিতে আগ বাড়িয়ে  মন্তব্য করাতেই কী ফের তোপের মুখে পড়লেন সাংসদ। প্রশ্ন রাজনৈতিক মহলে। আর তৃণমূল শিবিরে প্রশ্ন কী ভাবে  সৌগত রায়ের বেফাঁস মন্তব্য করা থামানো যাবে।